Subject: Vs: Selgitustaotlus_Küberturvalisuse seadus
From: "Liina Lumiste" <[email-masked]>
To: <[email-masked]>, <[email-masked]>
Date: Mon, 30 Mar 2026 17:03:52 +0300

Tere!

Nagu telefonivestluses sai selgitatud, siis KüTS § 3 lg 3 saatelauses 
esitatud suuruse kriteeriumile ettevõte ilmselt vastab, arvestades, et 
kuulutakse rahvusvahelisse kontserni, sest arvesse võetakse ka sidus- ja 
partnerettevõtte näitajaid töötajate arvu, aastabilansimahu ja aastakäibe 
kindlaks tegemisel.

Mis puudutab KüTS § 3 lg 3 punkti 39, mille kohaselt on ülioluline üksus, 
kes tegeleb ravimiseadusekohase ravimi uurimise ja arendamisega, tuleb asuda 
seisukohale, et NIS2 direktiiv ja seda üle võttev KüTS ei tee siinkohal 
vahet, kas üksus ise viib läbi uurimis- ja arendustegevust või hangib selle 
kolmandalt pakkujalt, oluline on tema funktsionaalne roll väärtusahelas. Kui 
ettevõte korraldab, juhib või kontrollib kriitilise teenuse osutamist - 
näiteks kliiniliste uuringute läbiviimist - käsitletakse teda siiski kui 
selle teenuse osutajat, sõltumata sellest, et operatiivne tegevus on 
delegeeritud kolmandale isikule. Direktiiv lähtub põhimõttest, et riskid ja 
vastutus tekivad seal, kus tehakse otsuseid ja hallatakse protsesse või 
omatakse mõju teenuse toimimise üle, mistõttu ei välista allhange KüTS/NIS2 
nõuete kohaldumist.

Kokkuvõtvalt tuleb seega siiski asuda seisukohale, et kirjeldatud ettevõte 
on ülioluline üksus KüTS § 3 lg 3 p 39 mõttes.

Tervitades
Liina

  _____

Saatja: Liina Lumiste <[email-masked]>
Saadetud: esmaspäev, 30. märts 2026 11:15
Adressaat: Priit Lätt <[email-masked]>
Teema: Vs: Selgitustaotlus_Küberturvalisuse seadus

Tere, Priit!

Saadame vastuse tänase päeva jooksul.

Parimat
Liina

Liina Lumiste

Õigusnõunik

liina.lumiste <mailto:[email-masked]> @ria.ee

+372 55617734

Riigi Infosüsteemi Amet

Pärnu mnt 139a, 15169 Tallinn

ria.ee

  _____

Saatja: Priit Lätt <[email-masked]>
Saadetud: esmaspäev, 30. märts 2026 11:07
Adressaat: Liina Lumiste <[email-masked]>
Teema: FW: Selgitustaotlus_Küberturvalisuse seadus

You don't often get email from [email-masked]. 
<https://aka.ms/LearnAboutSenderIdentification> Learn why this is important

E-kiri saadeti väljastpoolt RIA-t. Kui Sa ei tunne saatjat, siis ära ava 
linke ega manuseid!

Tere, Liina!

Palun öelge, kas jõuate vastata veel täna?

Tervitades

Priit

From: Enelin Terav <[email-masked]>
Sent: reede, 20. märts 2026 15:58
To: [email-masked]
Cc: Priit Lätt <[email-masked]>; Sander Kärson 
<[email-masked]>
Subject: Selgitustaotlus_Küberturvalisuse seadus

Lugupeetud Riigi Infosüsteemi Amet!

Pöördume Teie poole Eesti äriühingu (Äriühing) esindajatena, et saada 
tõlgendus küberturvalisuse seaduse (KüTS) § 3 lg 3 p 39 kohaldamise kohta 
meie kliendi suhtes. Arvestades, et KüTS alusel kehtestatud teavitamise 
viimane päev on 31. märts 2026, palume vastust esimesel võimalusel.

1. Faktiline taust

Äriühing on Eestis registreeritud äriühing, mis on osa rahvusvahelisest 
kontsernist. Äriühingus ei tööta ühtegi kliiniliste uuringutega otseselt 
tegelevat töötajat.

Äriühing on sõlminud Eesti haiglatega lepinguid kliiniliste uuringute 
läbiviimiseks. Äriühingu esindaja allkirjastab need lepingud Äriühingu 
juhatuse liikme antud volituse (volikiri) alusel. Lepingud valmistatakse 
ette ning kogu operatiivne tegevus kliiniliste uuringute teostamisel – 
sealhulgas kõigi patsientide andmete töötlemine ja säilitamine – toimub 
kolmandast isikust allhankija poolt.

Patsientide andmeid võib allhankija jagada kontserni vastava üksusega, kuid 
neid andmeid ei jagata Äriühingu töötajatega. Äriühingu töötajatel puudub 
juurdepääs patsientide andmetele ja muule kliiniliste uuringute 
operatiivtegevusega seotud teabele.

Äriühingu töötajate arv on alla 10 ning bilansimaht on alla 1 miljoni euro.

2. Õiguslik küsimus

Eeltoodud faktilistest asjaoludest lähtuvalt palume selgitust järgmisele 
küsimusele: kas Äriühing on käsitatav teenuseosutajana KüTS § 3 lg 3 p 39 
tähenduses (st farmaatsiaalase teadus- ja arendustegevusega tegeleva 
üksusena), arvestades, et:

*	Äriühing sõlmib küll haiglatega lepinguid kliiniliste uuringute 
läbiviimiseks, kuid kogu operatiivne tegevus (sh andmetöötlus) on täies 
ulatuses allhanke korras üle antud kolmandale isikule;
*	ükski Äriühingu töötajatest ei tegele kliiniliste uuringutega ega oma 
juurdepääsu patsientide andmetele.

3. Palve

Palume Riigi Infosüsteemi Ametil anda kirjalik selgitus eeltoodud küsimusele 
esimesel võimalusel, arvestades teavitamistähtaega.

Oleme valmis vajadusel täiendavat teavet esitama ning pakume vajaduse korral 
välja võimaluse korraldada kohtumine või videokõne küsimuse täpsustamiseks.

Lugupidamisega

Enelin

Terav

Advokaat

+372 5358 3207

|

+372 730 1610

 <mailto:[email-masked]> [email-masked]

 <https://eur10.safelinks.protection.outlook.com/?url=http%3A%2F%2Ftegos.legal%2F&data=05%7C02%7Cria_uldmeil%40ria.ee%7C56cd2f4358214e1a786508de8e652cdf%7Cb6dc47a368bc49d3a9cf0db148e9f818%7C0%7C0%7C639104762353716276%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=DU2nqz99mEzjeN57ZcdaeeKWJMfCCDjIONGlVZNDInA%3D&reserved=0> 
tegos.legal

​Meie üldtingimused on leitavad meie veebilehelt 
<https://eur10.safelinks.protection.outlook.com/?url=https%3A%2F%2Ftegos.legal%2Fet%2Fuldtingimused%2F&data=05%7C02%7Cria_uldmeil%40ria.ee%7C56cd2f4358214e1a786508de8e652cdf%7Cb6dc47a368bc49d3a9cf0db148e9f818%7C0%7C0%7C639104762353763805%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=hX7jpFCBIx%2FExosbSXLWN0nxvLhbMfOEhcq%2BJEMcV6Q%3D&reserved=0> 
tegos.legal/et/uldtingimused/